《沁园春 美人胸》
清代·陈世祥

袿领低分，襦襟松解，芗泽微微。有阿婆怜重，麝檀幼啖，郎君情泥，辅体交靡。

文扣都弛，红纱不隔，贴向人怀选梦宜。相思结，问贮来多少，中款无疑。

仙娥宝袜尤奇。试束与欢身疾顿离。况酥融脂凝，寒堪暖手，花嬉玉乐，席号香肌。

菽乳微扪，蕙心同捧，玉燕曾教梦里携。莲花带，偶赤珠夜系，争讶朝晖。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。